148. löggjafarþing 2017–2018.

Þingskjal 1289 — 673. mál.

Fyrirspurn

til sjávarútvegs- og landbúnaðarráðherra um veiðigjöld.

Frá Guðjóni S. Brjánssyni.

1.	Hver er heildarfjárhæð innheimtra veiðigjalda samkvæmt lögum um veiðigjald, nr. 74/2012, fiskveiðiárið 2015/2016? Svar óskast sundurliðað eftir heimilisfesti ætlaðra greiðenda, þ.e. eftir sveitarfélögum annars vegar og kjördæmum hins vegar.

2.	Hver var heildarfjárhæð lækkana vegna vaxtakostnaðar við kaup á aflahlutdeildum sam
kvæmt ákvæði til bráðabirgða II í lögum um veiðigjald fiskveiðiárið 2015/2016? Svar óskast sundurliðað eftir heimilisfesti gjaldenda, þ.e. eftir sveitarfélögum annars vegar og kjördæmum hins vegar.

Skriflegt svar óskast.